b'\n_START_ARTICLE_\nBacea, Hunedoara\n_START_SECTION_\nL\xc4\x83ca\xc8\x99uri de cult\n_START_PARAGRAPH_\nBiserica \xe2\x80\x9eSfin\xc8\x9bii Arhangheli Mihail \xc8\x99i Gavriil\xe2\x80\x9d din Bacea a fost construit\xc4\x83 \xc3\xaen cursul unui singur an, 2007, prin purtarea de grij\xc4\x83 a preotului Alexandru Faur; decorul iconografic a fost realizat, \xc3\xaen acela\xc8\x99i an, de pictorul Dan C\xc3\xa2rjoi din Deva. T\xc3\xa2rnosirea s-a f\xc4\x83cut \xc3\xaen 2008. Este un edificiu de mici dimensiuni, cu absida decro\xc8\x99at\xc4\x83, poligonal\xc4\x83, cu trei laturi. Turnul-clopotni\xc8\x9b\xc4\x83, cu un coif evazat, \xc3\xaenvelit \xc3\xaen tabl\xc4\x83, are adosat\xc4\x83, pe latura sa sudic\xc4\x83, o \xc3\xaenc\xc4\x83pere anex\xc4\x83. La acoperi\xc8\x99 s-a folosit \xc8\x9bigla. Intrarea apusean\xc4\x83 este protejat\xc4\x83 printr-un pridvor de zid spa\xc8\x9bios, sus\xc8\x9binut de dou\xc4\x83 coloane. \xc3\x8enainta\xc8\x99a sa este o bisericu\xc8\x9b\xc4\x83 de lemn din secolul al XVII-lea.'